Diari Oficial de la Generalitat Valenciana


Sumari del DOGV 6183, del 13-01-2010 (2009/14094)

RESOLUCIÓ de 4 de desembre de 2009, de la secretària autonòmica de Justícia de la Conselleria de Justícia i Administracions Públiques, per la qual s'acorda inscriure la baixa registral de la Fundació d'Ajuda als Xiquets Malalts Crònics i Discapacitats.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6183

Data del DOGV
:   13-01-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/14677


Data del document
:   04-12-2009

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació
    * registre de documents

RESOLUCIÓ de 4 de desembre de 2009, de la secretària autonòmica de Justícia de la Conselleria de Justícia i Administracions Públiques, per la qual s'acorda inscriure la baixa registral de la Fundació d'Ajuda als Xiquets Malalts Crònics i Discapacitats. [2009/14731]  
Vist l'expedient de baixa d'inscripció registral de la Fundació d'Ajuda als Xiquets Malalts Crònics i Discapacitats, resulten els següents  
Fets  
Primer. La Fundació es va inscriure per Resolució del secretari general de la Conselleria de Treball i Assumptes Socials, de data 22 de setembre de 1994, amb el número 124-V.  
Segon. Que per Sentència núm. 219/09 de 29 d'octubre, dictada pel Jutjat de Primera Instància núm. 16 de València, és estimada la demanda interposada per la Generalitat Valenciana contra el Patronat de la Fundació d'Ajuda als Xiquets Malalts Crònics i Discapacitats, i es declarara la seua extinció per la impossibilitat de realització del fi fundacional.  
Tercer. Que no consta en aquest Registre de Fundacions de la Comunitat Valenciana cap patrimoni que haja de ser objecte de liquidació.  
Fonaments de dret  
Primer. L'article 11 del Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Decret 206/2009, de 13 de novembre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, determinen que a aquesta Conselleria correspon exercir, entre altres, les competències en matèria de fundacions.  
Segon. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana l'exerceix la conselleria competent en matèria de fundacions, i que correspon al conseller la titularitat del Protectorat, sense perjuí de la possibilitat de la seua delegació o desconcentració.  
Tercer. Aquesta Secretaria Autonòmica de Justícia és competent per delegació per a conéixer i resoldre el present expedient en virtut del que disposa l'Orde de 22 d'octubre de 2007, de la Conselleria de Justícia i Administracions Públiques, sobre delegació de l'exercici de competències en la Secretaria Autonòmica de Justícia (DOCV de 21 de novembre de 2007, núm. 5644).  
Quart. Declarada l'extinció de la Fundació per la impossibilitat de realització del fi fundacional a l'empara del que establixen els articles 31 i 32 de la Llei 50/2002, de 26 de desembre, de Fundacions, i tenint en compte que no consta en aquest Registre l'existència de béns i drets en el seu patrimoni, resulta procedent donar de baixa al Registre de Fundacions de la Comunitat Valenciana a la Fundació d'Ajuda als Xiquets Malalts Crònics i Discapacitats, de conformitat amb l'article 26 de la Llei 8/1998, de 9 de desembre, de Fundacions de la Comunitat Valenciana, modificada per la Llei 8/2008, de 3 de juliol.  
Vistos els preceptes legals citats i la resta de generals de pertinent aplicació, resolc:  
Inscriure la baixa al Registre de Fundacions de la Comunitat Valenciana de la Fundació d'Ajuda als Xiquets Malalts Crònics i Discapacitats, inscrita amb el núm. 124.V.  
Notifiqueu la present resolució que és definitiva en via administrativa i contra aquesta podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació, d'acord amb el que establix l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa. Sense perjuí de poder interposar, si és el cas, recurs de reposició potestatiu, en el termini d'un mes davant de la consellera de Justícia i Administracions Públiques, o qualsevol altre recurs que estime procedent.   
València, 4 de desembre de 2009.- La secretària autonòmica de Justícia: Patricia Montagud Alario.